Diari Oficial de la Generalitat Valenciana


Sumari del DOGV 1263, del 13-03-1990 (1990/816823)

ACORD de 26 de febrer de 1990, del Consell de la Generalitat Valenciana, pel qual es concedeix un oval de la Generalitat Valenciana a l'Ajuntament de Llaurí.
-------------------------------------------------------------------------------------------------------------------------------------------------------------

### Dades del document

Número de DOGV
:   1263

Data del DOGV
:   13-03-1990

Secció del DOGV
:   ALTRES DISPOSICIONS

Número del document
:   1990/816823


Data del document
:   26-02-1990

Organisme emissor
:   Conselleria d'Economia i Hisenda

Tipus de document
:   Acord

Acord de 26 de febrer de 1990, del Consell de la Generalitat Valenciana, pel qual es concedeix un aval de la Generalitat Valenciana a l'Ajuntament de Llaurí.  
El Consell de la Generalitat Valenciana, en sessió celebrada el dia 26 de febrer de 1990, adoptà l'Acord següent:  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.  
El Decret 106/1985, de 22 de juliol, del Consell de la Generalitat Valenciana, que desplega la Llei 4/1984, de 13 de juny, específica les característiques i requisits per a la concessió d'avals a Corporacions Locals per part de la Generalitat Valenciana. Així mateix, la Llei 12/1988, de 30 de desembre, de Pressupostos de la Generalitat Valenciana per a l?exercici de 1989, prorrogats durant el primer trimestre de l?exercici 1990, recull una consignació de crèdit per import de 10.000 milions de pessetes.  
Basant-se en la normativa esmentada, a proposta del Conseller d'Economia i Hisenda el Govern Valencià acorda:  
Autoritzar el Conseller d'Economia i Hisenda per a la firma d'un aval de tresoreria per un import de 615.529.942 de pessetes a l'Ajuntament de Llaurí, destinat a garantir un crèdit del mateix import, davant l?Entitat de crèdit Caixa Rural Provincial de València, segons les estipulacions que conté l'annex d'aquest Acord.  
València, 26 de febrer de 1990.   
El Conseller Secretari del Govern Valencià,   
Emèrit Bono i Martínez.  
ANNEX  
València de de 1990.  
L'Honorable Sr. Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, que desplega el Decret 106/1985, de 22 de juliol, del Consell de la Generalitat Valenciana i en virtut de l'Acord de 26 de febrer de 1990 del Consell de la Generalitat Valenciana avala un préstec de 588.470.195 de pessetes de principal, de vint anys de duració, amb un tipus d'interés nominal del 15'50 per cent inicial, variable a partir del primer any i amb una mancança d'amortització de capital de dos anys a l'Ajuntament de Llaurí, davant l?Entitat bancària Caixa Rural Provincial de Valencia, i en la quantia i condicions que a continuació s'assenyalen:  
1. Aquest aval es destinarà a garantir el préstec esmentat, per tal de realitzar inversions consistents en l?execució d'un polígon industrial en la zona de Llaurí.  
2. Aquest aval garanteix el total de principal i interessos i el prestatari s'obliga a amortitzar parcialment de manera anticipada cada vegada que obtinga ingressos procedents de la venda de les parcel·les o bé subrogar el préstec per aqueixa quantitat als compradors, minorant així el deute garantit. El termini màxim de la garantia és de vint anys a partir de la seua formalització.  
3. La concessió d'aquest aval suposa l'afectació de la participació en el Fons Nacional de Cooperació Municipal o en els ingressos de l?Estat de la Corporació Local avalada, segons que estableix el Decret 106/1985, de 22 de juliol, pel qual s'especifiquen les característiques de la concessió d'avals de la Generalitat Valenciana a les Corporacions Locals.  
La Corporació Local es compromet a reintegrar les quantitats pagades per la Generalitat Valenciana a l?Entitat prestadora amb caràcter preferent a qualsevol altra obligació assumida, sense perjudici de les existents fins al moment.  
4. La concessió d'aquest aval suposa el compromís formal de l?Entitat prestadora d'enviar a la Conselleria d'Economia i Hisenda còpia del contracte de l?operació de crèdit garantida, certificació de la disposició per part del prestatari, i d'informar puntualment i en cada venciment sobre el grau de compliment del prestatari de les seues obligacions amb l?Entitat, i del risc viu de l?operació per trimestres naturals vençuts.  
5. La concessió d'aquest aval suposarà per al prestatari, l?obligació de destinar parcialment l?import del préstec concedit per la Caixa Rural Provincial de València a cancel·lar anticipadament un altre préstec pont concedit per la Caixa d'Estalvis de València per un principal de 74.616.812 de pessetes.  
6. La Tresoreria de la Generalitat Valenciana respondrà davant l?Entitat prestadora del reintegrament de les quantitats garantides en cas d'incompliment de pagament de la Corporació Local avalada, mitjançant l?ingrés de l?import en el termini de quinze dies, comptats des de la data de recepció de l?oportuna notificació.  
7. Les quantitats pagades per la Generalitat Valenciana en el cas d'incompliment en les obligacions per part del prestatari produiran un interés a favor de la Generalitat Valenciana de dos punts per damunt d'allò pactat en el contracte de préstec,  
8. La Generalitat Valenciana renúncia expressament al benefici d'excussió que estableix l'article 1830 del Codi Civil.  
El Conseller d'Economia i Hisenda, Antoni Birlanga Casanova.